استونیا، لهستان، لیتوانیا، لتونیا، بؤیوک بریتانیا، آلمانیا، دانیمارکا، چکیا، سلوواکیا، هوللاندیا و ایسپانیانین ساوونما رسمی‌لری "تالین عهده لیگی"نی ایمضالایا‌راق اوکراینایا دستک‌لرینی آچیقلادی‌لار.
استونیا‌داکی تاپا حربی بازاسیندا گؤروش کئچیرن رسمی‌لر اوکراینانین روسیایا قارشی فوریه‌نین 24-دن بری داوام ائدن موباریزه‌سینی "قهرمانجاسینا مقاومت" کیمی قیمتلندیریب‌لر.
استونیا ساوونما ناظیرلیگیندن وئریلن آچیقلامادا "روسیانین سیویل اها‌لییه و آلت یاپییا قصداً هوجوم‌لاری دا داخیل اولماقلا، محاربه جینایتی تشکیل ائده بیله‌جک هوجوم‌لارینی پیسلییریک. روسیانین اوکراینانین اگمنلیگینی، موستقیل‌لیگینی و اراضی بوتؤو‌لوگونو داواملی شکیلده پوزماسینی و اوکراینانین قانون‌سوز ایلحاقینی باره‌ده‌کی قانون‌سوز ادعا‌لاری رد ائدیریک" دئییلیب.
بیاناتدا اوکراینایا حربی دستک وئریلمه‌سی‌نین واجیب‌لیگی وورغولانا‌راق قئید ائدیلیب کی، اوکراینانین مدافعه‌سینه اساس دؤیوش تانک‌لاری، آغیر توپچو، هاوا هوجوموندان ساوونما، دؤیوش تجهیزات لاری و پیادا دؤیوش ماشین‌لاری داخیل اولماقلا، گؤرونمه‌میش باغیش لارین چاتدیریلماسینی داوام ائتدیرمگی وعد ائدیریک. اوکراینایا ائدیلن بو اهمیت‌لی یاردیم اؤز میللی احتیاط‌لاریمیزدان و وضعیتین جدی‌لیگی‌نین قارشی‌لیق‌لی آنلاشییینی و اوکراینایا دستکی عاجیل اولا‌راق آرتیرماق و سرعتلندیرمک عهده لیگیمیزی نوماییش ائتدیرن منبع‌لردن گلمته‌دیر. بو "تالین عهده ‌لیگی"نی یئرینه یئتیردیک‌دن سونرا 20 ژانویه ده رامشتاین-دا اوکراینا ساوونما قروپو توپلانتی‌سیندا ایشتیراک ائدجییک و دیگر متفیق‌لری عینی آدیمی آتماغا و اوکراینانین ظفرینی ضمانت آلتینا آلماق اوچون مومکون اولان ان یاخین زاماندا دستک پاکت‌لرینه یاردیم ائتمه‌یه دعوت ائدجییک.
